टाइम8, जानुनारी 28: कक्राझार सहरनि बडफा नोगोराव थानाय बड’लेण्ड हायुङारि गौथुमनि एसेमब्लि हलाव दिनै बिटिसिनि जर’खा एसेमब्लि जथुम खुंफुंनाय जायो। बिटिसि बुंथिगिरि खाथिराम बर’नि मासि सामलायनायाव दिनै खुंफुंनाय बिटिसिनि जरखा एसेमब्लि जथुमाव बिटिसिनि गाहाय मावफुंगिरि प्रमद बर’ जों लोगोसे लेंङाइ गाहाइ मावफुंगिरि गबिन्द चन्द्र बसुमतारी आरो गुबुन गुबुन बिफाननि मावफुं सोद्रोमा आरो बिजेपि, जि एस पि आरो नमिनेटेत एमसिएलएफोरजों लोगोसे इउपिपि एल दोलोनि मावफुं सोद्रोमा आरो एमसिएलए फोरा बाहागो लायो। नाथाय बिपिएफ दोलोनि एम सि एल ए फोरा सासेबो बाहागो लायाखै।